Source: http://dorinbejenarublog.blogspot.com/2014/03/
Timestamp: 2019-09-17 23:50:00+00:00

Document:
Ca să ştii cum stă treaba!: martie 2014
Astia micii din primarie, care sar de sapte metri in sus de fiecare data cand le reproseaza cineva ceva, indiferent daca au sau nu dreptate, inca n-au invatat, dupa doi ani de zile de frecat menta la birouas, cum se face o licitatie, astfel incat lucrarile de care orasul are atata nevoie sa inceapa la timp.
Dupa ce s-au lovit batos cu caramida-n piept privind accesarea fondurilor pentru reabilitarea termica a trei bloculete din targ, Ovidelu' si Cosminel au plesnit zgomotos cu betisoarele-n rahatul moale si au uitat sa treaca in caietul de sarcini al licitatiei cu pricina un "mic" detaliu: "devizul cantitatilor de lucrari pentru invelitoarea blocurilor". Adica, nu li s-a parut foarte important cat mahleam din ala se pune peste scartul de pe peretii exteriori ai blocurilor "reabilitate", adica "anvelopate", adica "invelite". Cum sa nu te intereseze in ce consta "anvelopa", cand faci o licitatie de... "anvelopare"??? Pai, daca n-au construit nimic in viata lor, de unde dracu' sa li se para important asa un "detaliu nesemnificativ"?
Gurile rele spun, insa, ca n-au uitat sa poarte, in culise, discutiile pentru un anume procent, asumat - neoficial, desigur... - de firma care se dorea a fi castigatoare a licitatiei. Semn ca juniorii au invatat temeinic doar partile cele mai "cool" ale unei licitatii publice. Acuma, tre' sa-i intelegem si pe ei: daca stii cum sta treaba cu parandaratul, de ce sa te mai omori cu firea privind lucrarea propriu-zisa?
Etichete: ANVELOPARE TERMICA, LICITATIE
Dupa ce FC Botosani a demonstrat clar, prin patru victorii consecutive, ca e bine infipta in Liga I, omul care a facut posibil acest miracol, finantatorul Valeriu Iftime, si-a manifestat, firesc, ingrijorarea pentru viitorul sezon. Un sezon care ar putea debuta pentru botosaneni la Iasi, in conditiile in care primaria nu da semne ca ar fi capabila sa finalizeze in timp util lucrarile la nocturna Stadionului Municipal.
Tafnos ca de obicei, pustanul Cosminel Andrei n-a ratat ocazia sa dea una din ultimele sale declaratii de viceprimar in stilul care l-a consacrat, adica "maxim doi caini". Deci: "Ii sugerez domnul Iftime ca fiecare sa-si vada de treburile lui. Sa ne lase sa ne ocupam de amenajarea bazei sportive! Noi nu ne-am bagat la echipa. Nu am schimbat atacanti, fundasi, atunci cand nu a mers bine echipa".
Hahahahahaaa! Asta ar mai fi lipsit, mai baietei, sa va jucati voi nitel si de-a antrenorii. Evident ca "nu v-ati bagat la echipa" si dovada cea mai buna e ca echipa merge bine! Ca, pe unde va bagati voi, se cam duce totul de rapa... Cat despre Iftime, el chiar "isi vede de treburile lui" 100% cand isi exprima ingrijorarea privind neinceperea construirii nocturnei: ca bun botosanean, omul vrea ca echipa in care a bagat si continua sa bage o caruta de bani sa joace si la toamna acasa-acasa, nu "acasa, la Iasi"!!!
Iar tu, Cosminele, tata, si cu Ovidelu' faceti bine si rezolvati faza cu nocturna in timp util, ca sa nu verificati pe propria piele cum e sa-ti pui in cap fanii din tot judetul ai unei echipe! Daca tot mai aveti chef dupa aia sa va jucati de-a antrenorii, mai lasati naibii solitaire-ul si bagati si voi un FIFA 13-14, ceva! S-ar putea sa va placa, din mai multe motive: puteti juca tot timpul in echipament rosu; nu afla nimeni cand pierdeti meci dupa meci; nu bagati niciun banut in echipa la care "puteti schimba atacanti si fundasi" cat vreti si, mai ales, nu depindeti de edili ca voi ca sa aveti la timp conditii de joc (nocturna, instalatie de incalzire a gazonului etc etc). Aaaa? Nu suna bine?
Etichete: COSMIN ANDREI, FC BOTOSANI, LEO GROZAVU, LIGA I, NOCTURNA STADION, OVIDIU PORTARIUC, PRIMARIA BOTOSANI, VALERIU IFTIME
la 19:08 2 comentarii: Linkuri de întoarcere către această postare
Daaa, politicienii nostri spun lucruri din ce in ce mai trasnite! Bancuri de cea mai buna calitate au fost lansate public in acest inceput de week-end, pesemne fiindca alesii neamului botosanean chiar vor din toata inima sa ne binedispuna si sa ne faca "sa ne simtem bine" in zilele libere de la sfarsitul fiecarei saptamani. Vedem in cele ce urmeaza ce le-a mai fatat astora mintea.
Altadata destul de abil in formularea propriilor intepaturi si ironii politice in fata ziaristilor, pe venerabilul Gica Vazdoaga de la PSD l-au mai lasat balamalele, de vreme ce comite o propozitie de genul: "E regretabil ca nu PNL-ul ataca PSD, ci domnul Turcanu!". Bine, ma, Gica, bravo! Exact de asta si plangea si Turky: ca nu toti colegii lui de partid sar la gatul vostru, al socialistilor, cu declaratii publice. Pricep ca si pe tine te doare chestia asta si ai dori nespus sa fie toti penelistii mai acizi la adresa noilor voastre staruri, Dolly, Porty si, de la o vreme incoace, Doinitica.
Controland mult mai bine ceea ce transmite in spatiul public, Florin Turcanu isi strecoara aluziile la adresa ultimei sale tinte, Doina Federovici, printre fel de fel de alte consideratii: "Eu sunt in administratie din 2000. Am plecat de jos. (Despre) ea nu stiu care e rolul ei in administratie si cum a ajuns acolo. Stie ea mai bine! Eu am luat-o incetisor, de jos in sus, nu am facut ochi dulci nici la doamne, nici la barbati". Hopaaa! Asadar, ce vrea sa ne spuna autorul epic in acest minunat fragment literar? Diverse chestii banale despre administratie? Posibil, dar parca accentul pica pe "ochii dulci" cu care a facut cariera politica unul din cele doua personaje pomenite: Turky sau Doinitica. Ma gandesc ca, daca mai adauga si faptul ca Dolly ar fi cel mai in masura sa ne spuna exact ce si cum e cu "ochii dulci la barbati" - in calitate de presedinte al PSD-ului, desigur! - Turky ar fi transmis informatia completa, asa cum este ea arhi-cunoscuta in sferele... initiatilor, ca sa spunem asa. Interesant!
Cu ce se apara la asa un asalt duduia Doina Federovici? Cu un soi de revelatie: "Inainte de toate sunt o doamna si nu pot sa ma cobor la un nivel atat de jos". Asa o fi, mai, Doinita, desi, ma rog, oamenii rai si barfitori spun ca poti cobori la ce nivel este nevoie. In contextul creionat anterior, bineinteles. Oricum, luam act cu totii de declaratia pe proprie raspundere ca "sunt o doamna!". Probabil ca sa nu mai aiba nimenea vreun dubiu. Ce-i drept, si mie mi se parea ca nu esti "un domn", dar abia acum sunt absolut sigur de treaba asta.
Schimband putin registrul, banuiesc ca ati remarcat cum se intra si cum se iese dintr-o functie politica. De fapt "apolitica", dar parca tot politica! Noul subprefect, Gelu Tiganuca: "Am 33 de ani de experienta, ceea ce inseamna ca o pozitie politica inseamna ceva pentru un individ dupa atata timp. (...) Este o mare provocare!". Entuziast dom' Gelucu, nu gluma! De partea cealalta, inlocuitul Sebastian Tocariu e si el, paradoxal, pe culmi de fericire: "E mai bine pentru mine acum, e ca o eliberare". Ei, spune tu! Uite ce culmi ale extazului ating oamenii astia care trec prin prefectura: si cand sunt unsi, si cand li se trage-un sut in fund.
In fine, chiar daca n-are nicio legatura cu politicul (sau... apoliticul, dupa caz), sa pomenim si spusele socante (demne de Hollywood!) ale unui politist american, aterizat de curand pe mandrele noastre plaiuri: "Cand am venit pentru prima data in Romania, acum patru ani, am intalnit aici unii dintre cei mai profesionisti si mai dedicati politisti din intreaga lume". Stiu si eu ce sa zic? S-o fi intalnit omu' pe aeroport cu vreun grup de politisti nemti, care tocmai plecau din Romania, ca altfel nu-mi explic...
Etichete: ANDREI DOLINEASCHI, BANCURI, DOINA FEDEROVICI, FLORIN TURCANU, GELU TIGANUCA, GHEORGHE VAZDOAGA, OCHI DULCI, POLITISTI, SEBASTIAN TOCARIU
Exista, fara discutie, perioade in care treburile par sa lancezeasca pe aceste minunate meleaguri botosanene. Nu e cazul acum, sub nicio forma, politicienii dandu-se de ceasul mortii sa ne asigure portia zilnica de circ. Si nu numai ei! Ia sa trecem in revista niste chestiute simpatice de zilele astea!
Nasii de cununie ai Majestatii Sale Imperiale Florin Turcanu au castigat de pomana o licitatie organizata, absolut intamplator, chiar de subordonatii finului lor. S-au gasit unii care sa conteste corectitudinea licitatiei si uite-asa ajunge sa se-aleaga praful de dragostea natarmurita intre neamuri in tara noastra!
Vajnicii aparatori ai romanismului adunati sub caciulita poreclita "Vatra Romaneasca" au pus de-un protest impotriva iredentismului maghiar. Subiect care li s-a parut lor ca ii preocupa nemaipomenit de tare pe botosaneni. Asa ca au scos o autorizatie pentru un miting public si au chemat jandarmi si politisti care sa aiba grija ca revolta fara seaman a patriotilor neamului sa nu care cumva sa degenereze. N-a degenerat absolut deloc! Cei patru manifestanti din Piata Revolutiei (patru, adica: unu, doi, trei, patru!!!) n-au reusit sa sperie nici closca de pe ouale prefectului. Ce-i drept, prin zona n-a fost semnalat picior de maghiar pe timpul manifestatiei, semn de succes deplin al mitingului.
Sen-za-ti-o-nal titlul unui textulet de pe un site botosanean de stiri, referitor la un protest sau cam asa ceva: "Maturatorii de la Urban Serv ies in strada"! Ati pomenit vreodata ceva mai tare? Da' pana acuma pe unde practicau sportul care i-a consacrat, adica hocheiul? In incinta?
Misto si schimbul de replici de la Tele M dintre pesedista Doina Federovici si (prin telefon) penelistul Florin Turcanu! Turky a complimentat-o, de la obraz, pe Doinita, cum n-a mai facut-o nimeni pana acum: "Esti o penala!", argumentand ulterior cum a ajuns dansul la asa o concluzie draguta...
Genial si recitalul de ironii al pedelistului Mitica Chelaru, primarul Pomarlei, la adresa familiei... imperiale: "Pe modelul Putin din Rusia, avem un reprezentant al consiliului judetean, pe domnul presedinte Florin Turcanu, deci legea in teritoriu este pe maini bune. La nivel national, doamna Roxana face legi pe banda rulanta si totul e in regula. Daca mai intra si domnul Mihaita in Parlamentul European, legile europene vor merge ca pe roate. Florea, tatal, mai trebuie sa ajunga in parlament si totul e in regula. Sunt foarte multumit! Familia Turcanu face legi judetene, legi nationale, legi europene. Sunt fericit!".
In fine, dar nicicum in ultimul rand, mi se pare super-cool ca primarelul proaspat divortat Porty a premiat si felicitat cuplurile din targ care au bifat deja o jumatate de secol de casnicie! Nici ca se putea imagina ceva mai bine potrivit de-atat!
Etichete: ALEGERI EUROPENE, DOINA FEDEROVICI, DUMITRU CHELARU, FLORIN TURCANU, LICITATIE, MIHAI TURCANU, MITING, PORTARIUC, ROXANA ANUSCA TURCANU, TELE M, URBAN SERV SA, VATRA ROMANEASCA
Nu contenesc sa ma minunez de modul spectaculos in care functioneaza mintea creata a primarelului Porty! Dupa ce, la inceputul anului, scotea pe gurita personala cretinismul cu organizarea unui referendum local pentru a vedea daca botosanenii vor sau nu nocturna la stadion, acum Ovidelu' a devenit mare fan mare al baietilor lui Leo Grozavu. Dupa victoria senzationala de la Vaslui, s-a apucat sa exulte public pe Facebook. Tras de manecuta imediat de microbistii adevarati, cum ca timpul trece si de nocturna nu s-a apucat inca nimeni, Porty a sarit in sus, oparit de numa'-numa': "Chiar crezi ca noi nu stim lucrul asta, acu' serios te intreb? Nu cred ca exista un lucru promis si pe care nu l-am realizat pana acum".
Ohohoho... "Un lucru", zici, puisor? Unul???? Pai, scriem o carte groasa cam cat "Enciclopedia Britannica" daca ne apucam doar sa trecem in revista mormanul de rahat pe care l-ai mestecat de pomana in astia doi ani, fara a face mai nimic concret pentru targul asta. N-are rost nici macar sa dau exemplele cele mai flagrante, mai grosiere, de promisiuni neonorate, fiindca le stie absolut toata lumea! Aminteste-ti numai de obiectivele principale din "Planul Neamtului"... Ce sa mai vorbim? Minti de-ngheata apele si, ceea ce e mai grav, pari s-o faci asa, fara nicio strabatere, cu zambetul pe buze.
Asa ca, dupa declaratia asta de pe Facebook a lui Porty, eu unul chiar sunt strasnic de ingrijorat cu meciurile botosanenilor din viitorul sezon de liga I. Serios! Mai bine taceai, omule, ca, daca nu te apucai sa cobesti, vorbind de promisiunile tale "onorate", parea ca mai era o sansa sa jucam la toamna pe Municipal, si nu aiurea, prin Dealul Copoului...
la 10:17 Niciun comentariu: Linkuri de întoarcere către această postare
Etichete: FACEBOOK, FC BOTOSANI, LEO GROZAVU, LIGA I, NOCTURNA, OVIDIU PORTARIUC, PLANUL NEAMTULUI, PROMISIUNI
Ia uitati ce mi-a inspirat mie decizia ICCJ prin care premierul Victoras a fost spalat definitiv si irevocabil de orice suspiciune de plagiat:
Oda lui Tepes
- de... maestrul inegalabil din mine insumi
"Cum nu vii tu, Tepes, Doamne,
Ca, punand mana pe ei,
Si la casa de nebuni".
Sper ca va place poezioara pe care am compus-o personal azi-noapte. Orice asemanare cu alte eventuale versuri nascocite de-a lungul timpului de vreun versificator anonim este pur intamplatoare, dupa cum orice instanta romaneasca va constata de indata, conform precedentului creat in cazul Ponta de ICCJ. Va ofer doar doua argumente imbatabile pentru orice judecator roman: 1. titlul creatiei lirice, total diferit de ceea ce i-ar mai putea trece cuiva prin capusor; 2. forma absolut originala a versurilor, scurte si vioaie, nu lungi si plictisitoare, ba chiar imposibil de lecturat, cum ar mai fi putut incerca vreunul, candva, sa puna pe hartie...
Deci? Clar, da? N-am plagiat absolut nimic si, in cel mai scurt timp, voi putea pretinde recunoasterea ca poet national!
la 09:27 Un comentariu: Linkuri de întoarcere către această postare
Etichete: ICCJ, MIHAI EMINESCU, ODA LUI VLAD TEPES, PLAGIAT, SCRISOAREA III, VICTOR PONTA
Cumplita mostenirea lasata de Mi'aita Vorbe Goale Tabuleac acestui judet! CJ si Nova Apaserv trebuie sa achite despagubiri colosale defunctei Apa Grup pentru ca Tabulica si apropiatii lui n-au fost in stare sa realizeze transferul patrimoniului operatorului de apa al judetului fara "codite" de care sa fie legate atatea taradaici financiare. Cum naiba sa se mai modernizeze acum serviciul de apa-canal, cu o "gaura" de milioane de euro? Si cum, mama ma-sii, altii au stiut sa faca trecerea de pe Termica pe Modern Calor fara probleme lasate mostenire altora, iar pe Tabulica nu l-a ajutat deloc mintea decat atunci cand a fost vorba de propriul buzunar??? Si, in fine, cum puii mei mai are baronasul de Crasnaleuca nesimtirea de a continua sa se joace de-a politichia, cocotandu-se in fruntea partidului lui Basescu si Udrea la Botosani, dupa un mandat pur si simplu catastrofal in fruntea CJ? Ca a lasat in urma lui numai pamant parjolit si fantani otravite, mai ceva ca razesii lui Stefan cel Mare cand dadeau turcii si tatarii... Ce fel de om e asta si cand va ajunge sa raspunda pentru toate relele pe care ni le-a facut???
Etichete: APA GRUP SA, CJ BOTOSANI, ELENA UDREA, MIHAI TABULEAC, MODERN CALOR SA, NOVA APASERV SA, PMP, TERMICA SA, TRAIAN BASESCU
Partidul-stat, sabia lui Damocles care ne pandeste pe toti
Asa cum anticipam, Florin Turcanu a reactionat rapid si vehement la adresa pesedistilor, imediat dupa mult speculata orchestrare de catre acestia a condamnarii sale, la Judecatoria Botosani, pentru un presupus (si probabil!) fals in documentele interne ale liberalilor. Reimbracandu-si mantia imperiala, Turky a dat de pamant cu Porty, Dolly si toti ceilalti socialisti, declarand cu subiect si predicat ca scopul sau in viata politica este, de acum incolo, de a se lupta "pana la moarte" cu PSD-ul. Tinand cont de antecedente, cred ca timpul ii va mai reduce, treptat, din determinare, dar, oricum, pentru moment, ce spune Turcanu suna foarte bine. Si din punctul meu de vedere, asa cum am mai spus in nu stiu cate randuri, este de dorit ca niciodata vreo formatiune politica sa nu ajunga sa detina intreaga putere in aceasta tara, democratica doar pe hartie. Aviz celor care au uitat de "partidul-stat" din anii 2000-2004, cu tot arsenalul de abuzuri si arogante ale celor care se credeau vesnic la putere!
In acest context, orice miscari anti-Turcanu in frontul liberal, indiferent de nemultumirile acumulate de-a lungul ultimilor ani, vor servi strict socialistilor. Turky e singurul liberal botosanean care poate, in acest moment, sa rupa felii importante din electoratul pesedist la europarlamentare si, in toamna, la prezidentiale. Rufele murdare ale familiei peneliste vor putea fi spalate, pe indelete, dupa alegeri!
Oricum, pentru ca riscul macinarii energiilor opozitiei in lupte interne sa nu devina realitate, ceea ce numim "dreapta" locala trebuie sa dea in cel mai scurt timp semnale de forta in lupta politica. Ma gandesc la mobilizarea generala pentru schimbarea imediata a alesilor socialisti care ocupa functii in consiliul judetean ori in consiliile locale botosanene, incepand chiar cu municipiul resedinta de judet. Motive sunt cu duiumul, consistente si evidente pentru toata lumea. Demersul PDL, de depunere la prefectura a cartii negre a guvernarii socialiste, creeaza si prilejul formal necesar efectuarii schimbarilor lui Paval, Andrei si a celorlalti pesedisti care n-au alta grija in functiile ocupate, decat de a-si servi cat mai bine partidul, cu camarila lui cu tot.
Nu stiu daca mai este timp pentru parcurgerea tuturor etapelor legale, dar mie unuia nu mi-ar parea deloc lipsita de interes nici initierea unui referendum de demitere a primarelului Portariuc, cel care minte doar cu putin mai rar decat respira, fix pe 25 mai, cand sunt programate si alegerile europene. Iar seria gesturilor de forta (pe masura razboiului politic pe viata si pe moarte care se poarta in acest an) poate continua.
Revenind la Turcanu, acesta are perfecta dreptate cand spune ca e nevoie de toate eforturile (inclusiv mersul "din usa in usa" in campania electorala) pentru a-i lamuri pe botosaneni care este miza momentelor electorale din acest an. Oamenii trebuie determinati sa vina la urne si sa impiedice strangerea intr-un singur pumn, de sorginte comunista, a intregii puteri din aceasta tara. Altfel, vom trage o cortina rosie grea si unsuroasa peste viata noastra si a copiilor nostri, pentru un intreg deceniu. Nici acum si nici 20-30 de ani de acum inainte, pana cand nu vom putea vorbi de o cultura democratica reala a romanilor, solutia pentru noi toti nu trebuie sa fie "partidul-stat", oricare ar fi acel partid!
la 08:43 Niciun comentariu: Linkuri de întoarcere către această postare
Etichete: ALEGERI, ANDREI DOLINEASCHI, CJ, CL, COSMIN ANDREI, FLORIN TURCANU, OVIDIU PORTARIUC, PARTID-STAT, PAUL PAVAL, PDL, PNL, PSD
Evenimentul nu doar al zilei de joi, ci al saptamanii si poate chiar al intregii primaveri, este condamnarea lui Florin Turcanu la sase luni de inchisoare, cu suspendare. Mi-e greu sa evaluez in intregime urmarile acestei sentinte judecatoresti, cu implicatii importante in privinta intregii vieti politice si administrative din Botosanii complicatului an 2014. Ma voi stradui, totusi, sa ajung, pe cale logica, la cateva puncte de vedere referitoare la decizia justitiei si la consecintele acesteia.
1. Greseala din 2009 a lui Turcanu a fost una pur formala: eliminarea unor ne-prieteni din partid fara a mai avea rabdarea parcurgerii tuturor pasilor din statutul PNL.
2. In toate partidele momentului se petrece, practic fara exceptie, eliminarea adversarilor interni de catre cei care ajung la putere. Asadar "vina" lui Turcanu in fata cetatenilor obisnuiti nu e cu niciun micron mai mare decat a oricarui alt lider politic care isi consolideaza puterea in partid, asa cum stim foarte bine ca se intampla indeobste la noi. Turcanu a fost doar mai neglijent fata de majoritatea celorlalti lideri de organizatii de partid, neimbracandu-si in haine statutare reale (ci in unele pe care, iata, justitia le-a calificat drept false) deciziile din 2009.
3. Sentinta de joi apare - cum bine observa si Ioan Rotundu in emisiunea "Dosarul zilei", pe care am moderat-o la Tele M - intr-un moment suspect de potrivit pentru adversarii politici ai lui Turcanu, adica pentru PSD. Au trecut aproape sase ani de la producerea faptelor condamnate (poate ca abuzive, dar privind exclusiv viata interna a unui partid, adica razboiul intern al unei organizatii de sine statatoare sau, daca preferati, bucataria interna a liberalilor botosaneni) si nu s-a intamplat nimic. In schimb, sentinta a venit la numai doua saptamani dupa iesirea de la guvernare a PNL si cu doar cateva saptamani inainte de inceperea unei campanii electorale foarte importante pentru urmatorii zece ani in politica noastra.
4. Viitorul politico-administrativ al Botosanilor depinde acum de modul in care va fi sau nu sustinut noul Turcanu, cel "condamnat penal", vezi bine, de catre propriul sau partid. Va constata el insusi calitatea oamenilor de care s-a inconjurat!
5. Turcanu insusi are doua variante mari si late: sa iasa public in forta si sa arate ca nu e nici hot, nici talhar, nici violator, nici criminal, ci doar un lider care si-a impus puterea in propriul partid si care e mai hotarat ca oricand sa isi continue luptele politice in care este angrenat; cea de a doua varianta este de a pune capul in pamant, de a face unul sau mai multi pasi inapoi si de a face sluj in relatia cu PSD-ul, cedandu-le socialistilor puterea locala pentru ani buni, in schimbul unei ipotetice influente asupra justitiei la un eventual recurs.
Ar mai fi, cu siguranta, si alte lucruri de mentionat in actualul context. Mi se pare, insa, ca, deocamdata, cele enumerate mai sus sunt cele mai importante. Ca o concluzie, de atitudinea viitoare a lui Turcanu insusi depind o gramada de lucruri, inclusiv propria sa cariera publica. Vom constata impreuna, chiar de azi inainte, ce va decide sa faca. Cred, totusi, ca va fi el insusi si va reactiona in forta. Pentru ca este - in opinia mea - un veritabil "jucator", si nu un "pacalici", un "trepadus" strecurat accidental si efemer in politica botosaneana.
la 00:05 Niciun comentariu: Linkuri de întoarcere către această postare
Etichete: ALEGERI, CONDAMNARE, FLORIN TURCANU, JUSTITIE, PNL, PSD
Am avut parte, aseara, de cateva dezvaluiri efectiv incendiare, evident in exclusivitate, in cadrul noii emisiuni din grila Tele M, "Dosarul zilei". Iata doua dintre ele:
1. Marius Cristescu, consilier municipal PPDD, a povestit cum a fost contactat de pesedistii aborigeni pentru a li se alatura in consiliul local si a consitui astfel o noua majoritate, dupa ruperea (si) formala a USL-ului. Cum? Cum? Foarte simplu si... in stil ciocoiesc: cu o spaga! Cristescu spune ca i s-a intins un plic in care erau bancnote frumusel aliniate in forma de caramiduta, cam de vreun centimetru grosime. In limbaj juridic, chestia asta se cheama tentativa de dare de mita, este infractiune si se pedepseste conform prevederilor Codului Penal. Sa vedem daca se autosesizeaza cineva!
2. Florin Ghiorghita (PDL) a anuntat ca schimbarea vicelui socialist Cosminel Andrei se va produce, prin votul consilierilor, "in timpul in care el va fi presedinte de sedinta", ceea ce inseamna intr-una din sedintele "din urmatoarele doua luni". Carevasazica in aceasta primavara. Dupa care, fostul vice a vrut sa fie si mai aplicat in informatiile oferite, anuntand pe toata lumea "sa se astepte la orice surpriza" in sedinta de la mijlocul saptamanii viitoare. Ce fel de surpriza n-a mai spus, preferand doar sa-l sfatuiasca pe Cosminel sa-si ia concediu de crestere a copilului pana la finalul actualului mandat... Adica, in traducere libera, sa-si securizeze veniturile oficiale pe termen lung, ca sa nu-l afecteze foarte-foarte tare iminenta debarcare. Bun si-asa, chiar daca ma indoiesc ca pe juniorul socialist pierderea salariului incasat legal si oficial il doare cel mai tare! El imi pare a fi marcat mai degraba de perspectiva ratarii oportunitatilor de afacerilor pe bani publici cu freze de zapada, cu tei, cu aplicatii pentru mobil, cu floricele, cu festivaluri... Bagatele din astea...
P.S. Evident ca am aflat, neoficial, "out of record", numele celui care a incercat sa-l mituiasca pe Marius Cristescu. Nu era nici foarte greu de ghicit, fiind vorba de cineva care are cu ce umple un pliculet, oricand vrea muschii lui... Nu insistati, ca nu va dau niciun alt indiciu! Asta ar trebui sa va fie arhisuficient!!!
Etichete: CL BOTOSANI, COSMIN ANDREI, FLORIN GHIORGHITA, MARIUS CRISTESCU, TENTATIVA DE DARE DE MITA, VICEPRIMAR BOTOSANI
Inca un bilant anual, marca Portariuc, s-a insurubat discret pe piata botosaneana in aceste zile! N-am apucat sa-l parcurg cu atentie si, desigur, nici nu am aceasta intentie. Si asa sunt fortat sa-mi pierd timpul, fara de voie, cu o gramada de prostii in aceasta viata, ca sa mai adaug, cu buna stiinta, inca una... Asa, la o simpla rasfoire, noul bilant continua traditia minciunilor gogonate care ne sunt servite in mod curent de segmentul socialist al primariei. Iar asta deja nu ne mai mira, ceea ce mi se pare destul de grav: ne obisnuim usor-usor cu un stil de "administratie trambitata si niciodata pusa in practica" absolut anormal si extrem de pagubos! Dar... asta e, probabil ne si meritam in buna masura soarta.
Asadar, cateva remarci privind volumul II al povestilor portariuciene:
1. Seamana grosolan, izbitor, cu odele inchinate "conducatorului iubit" de pe vremuri. Toate realizarile, reale sau - cel mai adesea - doar imaginare, se datoreaza exclusiv geniului aparut din neant pe malurile Dresleucai, tovarasul Ovidiu Iulian Portariuc. Consiliul local nici nu este pomenit, la fel ca si viceprimarii orasului. Nici macar peste numele colegului de gradinita rosie, Cosminel Andrei, n-am dat pe nicaieri, ceea ce ma duce cu gandul spre o usoara cronicizare a simptomelor, deja remarcate de-a lungul timpului, de paranoia. Da', ma rog, poate n-am fost eu suficient de atent...
2. In "bilant" apar minciuni grosolane, care, teoretic, n-ar trebui sa mai pacaleasca pe nimeni, dar care, din nefericire, asa cum o demonstreaza realitatea de zi cu zi, inca "prind" la un segment important din electorat, mai putin atent la realizarile efective, concrete, palpabile ale politicienilor. Ma voi opri doar la doua exemple, flagrante. Porty isi insuseste in exclusivitate meritele pentru sistemul de termoficare al orasului, probabil cel mai modern din tara la aceasta data. Este, evident, aberant! Toata lumea stie (sau, ma rog, ar trebui sa stie) cine a facut posibila aceasta adevarata minune pentru botosaneni, cu ce eforturi si in cat timp. In orice caz, Ovidelu', draga, nu cei din poza pe care, cu nesimtire, ai aprobat-o tu pentru ilustrarea materialului, recte (sic!): tu insuti, to'arsu' Florin Sandu si madam Rovana Plumb! Al doilea exemplu: pretentia uluitoare, pur si simplu nesimtita, ca, dupa ce proiectul Cornisa "a fost tergiversat de administratiile anterioare" mai bine de zece ani, luminatul primar Portariuc, intr-un sfarsit, s-a incordat nitel si l-a pus in practica. Bai, puiutzu', ma gandeam ca nici macar tu nu poti fi atat de ordinar, incat sa-ti arogi merite pentru un proiect pe care l-ai criticat in zeci si zeci de declaratii si caruia i-ai amanat fara niciun sens initierea cu cel putin un an de zile, timp in care l-ai tinut in sertar, jeluindu-te cu orice prilej ca e "un lux pentru un oras amarat ca Botosanii".
3. In fine, in aceeasi colectie de perle poreclita "bilant al primarului" apar si chestiuni care nu au nicio treaba cu atributiile unui primar, nicaieri pe planeta. Cum ar fi, foarte limpede pentru oricine, initierea reabilitarii drumului Botosani-Suceava. Dincolo de desertaciunea laudei legate de "drumul mortii", unde, in afara de sedinta foto-video cu mincinosul nr. 1 al natiunii, Victor Ponta, nu s-a schimbat in bine practic nimic (in ciuda promisiunilor vechi de doi ani!), ne intrebam cu totii ce treaba are primarul unei localitati cu prezumtiva viitoare reabilitare a drumului. Raspuns corect: nicio treaba!!! Aaaa, daca chiar ar fi fost rezolvata problema cu pricina, omul politic Ovidiu Portariuc, influent, vezi bine, in PSD (sanchi...), s-ar fi putut bate cu caramida in piept. Repet, in calitate de politician! Dar asa ceva nu ar fi putut fi inclus niciodata, cu buna credinta, in "bilantul" de primar al respectivului personaj!!! Ca primarii n-au treaba cu drumurile nationale in aceasta tara...
Sunt mult, mult mai multe parascovenii gogonate in asa-zisul "bilant" portariucian. Va las placerea de a le descoperi dv. insiva, dac-o sa aveti nervi pentru a parcurge un asemenea instrument de propaganda ordinara. Daca nu, oricum, nu pierdeti absolut nimic. Bine macar ca n-a trecut acolo (ori n-am gasit eu, la rasfoire) si faza cu "maxim doi caini", aia cu "nu plec in concediu pana nu-i gata padocul" ori alte si alte bazaconii similare, dintre miile rostite de-a lungul unui an intreg de socialistul natiei botosanene si de cei care il inconjoara.
Etichete: BILANT, COSMIN ANDREI, MINCIUNI, ODA CONDUCATORULUI IUBIT, OVIDIU PORTARIUC, PROPAGANDA, RAPORT
Vicele Cosminel e obsedat de softuri si aplicatii de tot felul. Dupa idiotenia aia cu aplicatia de pus pe bordul masinii si depistat gropile din asfalt, acuma iese la interval cu alta gogomanie. Vrea nu-s' ce soft prin intermediul caruia botosanenii sa poata sesiza primaria privind probleme edilitare. De parca n-ar putea trimite un simplu mail, cu tot cu poze, atunci cand e cazul... E pur si simplu incredibil! Ce s-o mai dam pe dupa cires? Asta ori e batut in cap, ori e nesimtit. De fapt, sa fim seriosi, nu obsesia softurilor il macina pe baietas! Omuletul socialist e chitit SA PLATEASCA DIN BANI PUBLICI fel de fel de jucarioare din astea, inutile, catre cine stie ce firmulita de care s-a indragostit pana peste capu-i luminos ca soarele de primavara. Gurile rele spun ca e vorba de o firma din Bacau, a unui fost coleg de facultate al lui Andrei, care, dupa cum lesne putem observa, pare sa se ocupe numai de produs porcarioare ce nu pot interesa vreodata pe cineva. Bai, Cosminacio, uite cum sta treaba: ia cocleste-i tu pe aia din partid de la tine, de pilda (ca sa nu folosesc cuvinte urate de genul "pe ma-ta si pe tac-tu'"...), sa marce banul pentru trompetelele pe care le scoate agariciul ala din Bacau si nu care cumva sa te atingi de paralutele orasului pentru asemenea nazdravanii!!! Sau, si mai bine, pune-l pe agarici sa se apuce si el de munca in viata asta, daca tot vede ca nu-l duce mintea sa produca nimic realmente util! Clar? La munca, baaa, nu la intins mana!
Etichete: APLICATIE INTELIGENTA, BANI PUBLICI, COSMIN ANDREI, PROBLEME EDILITARE
Cum renunta Tarzioru la dreapta si incepe s-o arda cu stanga: printre pesediste!
Am vazut poze zilele astea, pe mai toate site-urile de stiri locale, cu dovada (inca... socanta, din punctul meu de vedere!) traseismului primarului de Saveni, Relu Tirzioru. Conform pozelor, de genul celei de mai sus, traversarea intregului esihicer politic, din dreapta liberala si pana hat, in stanga socialista, i-a fost indulcita lui (in)Tirzioru de o interesanta etapa intermediara: organizatia de femei! Ei, da, asa mai merge! Cand te faci mai intai "pesedista", traseismul oricarui liberal viril devine oarecum scuzabil. Dupa stiinta mea, mai sunt cativa penelisti aborigeni care viseaza cu ochii deschisi ca, atunci cand vor creste mari, sa se faca pesediste. Sa vedem dac-o sa le si iasa. Si, mai ales, sunt taaare curios sa vad cum se vor intoarce peste o vreme, o vreme plina de tepe socialiste, cu codita intre picioare la liberali, punandu-si cenusa in cap si jurandu-se pe toate cele ca ei, de fapt, sunt de dreapta.
Deocamdata, nu ne ramane decat sa observam cu interes cam ce poate face un barbat "de dreapta" in... sanul atator pesediste. Se pregateste sa devina "de stanga". Dupa ce-i mai oboseste dreapta, desigur...
Etichete: ESICHIERUL POLITIC, OFSD, PRIMAR SAVENI, PSD, RELU TARZIORU, TRASEISM
la 12:45 Un comentariu: Linkuri de întoarcere către această postare
Ati luat nota de punctul de vedere oficial al lu' bunica-mea privitor la conflictul dintre Rusia si Ucraina? Nuuu? Bine! Dar de comunicatul pe aceeasi tema dat publicitatii deunazi de Gica de la Scularie, dupa ce s-a imbatat la crasma din cartier, stiti ceva? Cum, dom'le? Tot nu? Pai, inseamna ca degeaba va mai spun eu acuma de declaratiile unuia, Cristinel Roman, de la o chestie care se cheama "Forta Civica", "Cinica" sau ceva de genul, care-i un fel de SRL, PF, AF, n-am inteles nici eu foarte exact! Cred, totusi, ca "pe persoana fizica", cum ar zice 'telectualul Vanghelie...
Asta de care va vorbesc eu cica-i deputat de Botosani, desi nu l-a votat niciodata absolut nimenea pentru asa o smenozeala. Da' el ii da inainte ca-i parlamentar si ca reprezinta nu-s' pe cine. Ma rog, treaba lui, ca mai sunt din astia care se cred Napoleon, Stefan cel Mare, Robert de Niro sau Maradona, in functie de cum isi iau sau nu tratamentul la timp.
Ca deputat, vezi bine, omuletul a rezolvat toate problemele neamului si nu-l mai f..., asta, freaca decat o singura grija: vanzoleala din Ucraina. Ia sa vedem cateva din motivele pentru care nu poate dormi omul noaptea in vilisoara-i trecuta pe firma, ca s-o pacaleasca pe don'soara ANI. Deci iacata niste mostre din intelepciunea aluia de-i zice lumea Red Bull, pesemne de la starea de agitatie continua, generata de neuronul zgubilatic: "Suntem ingrijorati (cine "suntem", ca tu esti doar unul singur, mai, baiete? Iar ti se pare ca esti mai multi?) de evolutia evenimentelor din Ucraina, dar credem (sic!) ca ratiunea si buna intelegere vor prevala (da, da, sigur, tu - ma rog, "voi", daca preferi - esti cel mai potrivit sa invoci "buna intelegere", ca sa nu mai zic nimic de "ratiunea" din mijlocul capului...). Facem insa un apel la intelepciunea factorilor politici implicati de a aduce cat mai grabnic stabilitatea (...)". Bai, frate, greu si la asta! Ma rog, la "astia", daca insista... O fi constatat ca Putin nu prea-i baga in seama pe Obama, Merkel si toti ceilalti gugustiuci planetari si si-o fi zis ca-i momentul sa intervina in forta, sa lamureasca lucrurile.
Scheciul umoristic al lui Cristinel continua de aceeasi maniera pana la final, cand ni se mai ofera un exemplu ilustru de geniu pustiu, nascut din puritatea fara seaman a Vaii Glodului: "Statul roman, impreuna cu partenerii europeni, are datoria de a proteja populatia romanofona si alte minoritati nationale din Ucraina". Cum-cum? Ce tre' sa faca statul roman? Sa protejeze "alte minoritati nationale din Ucraina"???? Cum ar fi sarmana si obidita minoritate rusa, de exemplu? Slava Domnului ca asemenea nastrusnicii nu-s debitate de vreun personaj care sa merite sa fie bagat in seama de cineva! Asa, e simplu: zici Red Bull si tragi apa!
Etichete: COMUNICAT, CRISTIAN ROMAN, DEPUTAT, FORTA CIVICA, UCRAINA
Iar s-a plictisit ala micu' din primarie de solitaire (nu prea-i mai ies pasientele...) si s-a gandit cum ar putea el sa se mai joace si pe-afara. Cu modelul de la ultimul film de desene animate in cap, si-a imaginat cam cum ar decora el, daca-si umfla putin muschiuletii, cateva stradute din orasel. Cica Primaverii si Calea Nationala s-ar preta cel mai bine la joculetul asta. Costa ceva, nu ajuta la nimic, dar e palpitant!
Ia sa-l urmarim, asadar, dand frau liber imaginatiei specifice varstei, pe primarelul Ovidelu': "Vrem sa facem un nou design urbanistic" (vedeti ce materii noi au bagat astia acuma la gradinita?). "Ne-am consultat si cu specialisti" (a vorbit cu doamna educatoare). "Pe Calea Nationala am scos deja gardutul, am pregatit terenul" (mai intai, amenajarea locului de joaca, cum l-a invatat doamna, bravo, bravo). "Taiem, de asemenea, tot ce inseamna copaci uscati si ii vom inlocui cu un alt tip de arbori" (probabil ceva mai umezi, ca, na, stiti cum e, copiii spun lucruri trasnite!). Si tot asa...
Nu-i asa ca-i induiosator sa urmaresti un piticut din asta in actiune? Vedeti cata imaginatie creativa au copiii? Ei, cum sa-i iei jucarelele, sa-i explici ca viata nu-i chiar ca la Cartoon Network si ca, inainte de a te apuca de facut fel de fel de obiecte decorative din plastilina, trebuie sa pui pe jos un strat de asfalt negru si puturos si sa repari fierataniile alea pe care merg tramvaiele? Pai, nu-i distrugi bietului copilas visul de a face si el ceva frumos, cum a vazut ca fac oamenii mari?
Etichete: CALEA NATIONALA, DESENE ANIMATE, DESIGN URBANISTIC, OVIDIU PORTARIUC, STRADA PRIMAVERII
Uluitor documentul intern, din cadrul unei unitati "de stat" botosanene, prezentat in exclusivitate de liderul sindical Marius Orosanu in cadrul emisiunii "Dialog deschis", pe care am realizat-o marti seara la Tele M! Pur si simplu e inimaginabil ca niste salariati sa primeasca drept obligatie de serviciu "sarcina" de a suna in fistecare dimineata o duduie, care trebuie atentionata sa vina la timp la serviciul pentru care este platita. E si umilitor pentru respectivii, cei pusi sa sune si sa foloseasca o formula standard in discutia cu duduia, la fel cum e socant sa afli ca neexecutarea "sarcinii" inscrise ritos in "fisa postului" poate atrage dupa sine sanctiuni. Pur si simplu IN-CRE-DI-BIL!!!
Va dati seama ca aia obligati sa sune in fiecare dimineata sunt platiti din bani publici pentru asa o "sarcina de serviciu"? Sau, probabil, "si" pentru asa ceva, ca banuim ca mai au si alte treburi...
Dincolo de latura serioasa a trebii cu nota de serviciu sau ce Dumnezeu o fi hartia aia, nu putem sa nu observam si ridicolul urias al... "docomentului". Cica faza cu telefonul trebuie neaparat comisa zilnic "pentru desteptarea doamnei", de parca un banal telefon matinal, dat de luni pana vineri, ar putea garanta "desteptarea" cuiva. Va dati seama ce suparati erau respectivii salariati, transformati in sclavi ai mileniului III, cand o vedeau pe cucoana peste zi si constatau ca - ghinion! - demersul lor fusese in zadar, iar respectiva (tot) nu se desteptase absolut deloc, ramanand la fel ca intotdeauna... Iar bomboana de pe tort o constituie, desigur, fraza finala, prin care angajatii pusi la mizeria de a suna pe cineva in zorii fiecarei zile, ca sa-i aminteasca sa binevoiasca sa vina la serviciu, sunt atentionati ca, daca Doamne fereste nu fac lucrul asta, vor fi sanctionati "conform Codului Muncii". Ei, nu mai spune! Chiar asa?
P.S.: Acuma, ca sa nu-si imagineze cineva ca e extrem de destept in cap'sorul lui de doisp'e focuri si ca a tras nu-s' ce sfori cu prezentarea "anonima" (fara date concrete, promise doar la timpul viitor) la TV a biletelului roz in varianta bugetara botosaneana, se cuvine sa adaug si care este unitatea unde se petrece o asemenea aberatie: eterna si fascinanta SC Urban Serv SA.
la 23:44 8 comentarii: Linkuri de întoarcere către această postare
Etichete: ABUZ, BUGETAR, CODUL MUNCII, FISA POSTULUI, SANCTIUNI, SARCINA DE SERVICIU, SC URBAN SERV SA
Luni, marele om de afaceri al neamului botosanean, Gelu Ciubotaru, a facut un soi de chermeza prin care a marcat finalul unei investitii de peste 4 milioane de euro, din bani europeni (ca exclusiv din buzunarul propriu nu scoate niciodata!): o sectie cu un laborator bine dotat, in care se pot produce nu-s' ce fel de scofeturi din alea pe care le face Electroalfa. De principiu, investitia este, desigur, un lucru foarte bun pentru acest oras amarat. Dar nu despre asta vreau sa vorbesc acum si aici.
Vreau sa spun cate ceva despre alegerea lui Ciubotaru de a organiza trebusoara de ieri fara a invita niciun politician, preferand sa se jeluiasca in fata ziaristilor ca, iata, privatii isi pot face treaba chiar si la Botosani, insa n-au niciun strop de ajutor de la autoritati. Cica el insusi trebuie sa aduca specialisti adevarati ca sa-i roboteasca prin firma din alte cotloane ale tarii si sa le plateasca naveta, fiindca targusorul nostru nu-i suficient de atractiv pentru putinii oameni de valoare ai natiei. Si, cica, de chestia asta ar fi vinovata clasa politica locala.
Gelucu are, pana la un punct, dreptate sa spuna ceea ce spune. E 110% adevarat ca politicienii aborigeni sunt cu multe clase sub ceea ce reusesc sa faca pentru Botosani o mana de afaceristi de top, care continua sa functioneze pe aceste meleaguri, desi au afaceri de anvergura nationala sau chiar internationala. Dar zic eu ca nu el este cel mai in masura sa vocifereze pe tema asta!
O buna parte din bunastarea companiilor lui Ciubotaru se datoreaza tocmai colaborarii - nu intotdeauna la lumina zilei - pe multi bani publici cu mult hulitele autoritati, conduse de la fel de hulitii politicieni. Iaca, bunaoara, ce se intampla chiar in aceasta perioada cu proiectul Cornisa, foarte important pentru Botosani, proiect pe care Gelucu a tinut neaparat sa-l adjudece in portofoliul firmelor sale, fara a avea propriu-zis capacitatea de a-l realiza prin forte proprii. De aici disperarea de a subcontracta majoritatea lucrarilor si tot de aici incapacitatea de a-si tine cuvantul si de a finaliza macar un bazin din viitorul complex de agrement in acest an. Desigur, omului ii vine sa faca poante pe aceasta tema - "si luna noiembrie, si luna decembrie sunt tot din 2014" - dupa ce s-a vazut cu contractul semnat, carevasazica cu sacii (de parale publice) in caruta. Noua, botosanenilor obisnuiti, nu prea ne vine sa glumim, imaginandu-ne inca un an in care nu vom avea unde iesi, in lungile si toridele zile de vara, pentru a ne putea racori in conditii decente.
Dar, in fine, nu asta e pacatul cel mai mare care i se poate reprosa maretului Gelucu. Mi se pare, insa, ca, inainte de a da cu pietre in politicieni, acelasi arogant afacerist ar putea sa-si aminteasca de purcoiul de parale publice (de la mine, de la tine, de la zecile de mii de amarati platitori de taxe si impozite ai targului) varsate pentru ca bijuteria numita Alfaland sa beneficieze de toate utilitatile publice imaginabile. Si, dupa ce si-a tras toate astea pe banii nostri, acuma vine dom' Gelucu si mi-ti tranteste o bariera la intrare, ca sa se stie foarte clar pana unde are voie prostimea sa patrunda si de unde au acces numai super-bogatasii targului, de la care incaseaza el luna de luna o caruta de bani. Hm, stiu si eu cat de corect e sa fie asa?!?
Si, dupa aia, sa te mai si burzuluiesti la politicieni, vezi bine, ca nu-ti fac tie toate cucurile bune sa te imbogatesti din bani publici infinit mai mult decat o faci din afacerea in sine (si aia preluata, in momentul zero, cu bune si fara rele, din oropsitul si devalizatul Electrocontact...).
Asa ca, Ciubotarule, las-o, tata, mai moale cu arogantele astea vizavi de politicienii care te-au ajutat intodeauna sa-ti construiesti averea fabuloasa si cu atat mai mult fata de acest oras ca vai de capul lui, cu locuitorii lui cu tot! Cand iti mai vine a face glumite, anuntandu-ne ca ne inviti la strand in decembrie si invartosandu-te superior pe tema specialistilor pe care-i plimbi tu pana aici (in marinimia ta pentru botosanenii printre care nu gasesti, vezi bine, specialisti...), poate iti amintesti, totusi, ca, fara un munte de bani publici ai acelorasi botosaneni demni de mila, erai si tu pe nicaieri la ora asta! Umfla-te in pene si da-te mare cocos al afacerilor pe alte coclauri, unde nu stie lumea ce si cum esti si ce-ai facut, de fapt!
la 08:30 4 comentarii: Linkuri de întoarcere către această postare
Etichete: ADMINISTRATIE, ALFALAND, BANI PUBLICI, CORNISA, ELECTROALFA, GELU CIUBOTARU, POLITICIENI
Stiu ca nu mai e nevoie sa demonstrez discrepanta uluitoare dintre declaratii si fapte la politicienii nostri. Traim asta cu totii, de ani de zile, asa incat ar fi o veste uluitoare, la un moment dat, sa constatam ca apare vreun om politic care chiar se tine de cuvant. Si asta pentru ca minciuna ordinara a devenit, de multa vreme, o fateta a "normalitatii" (strambe!) din viata noastra politica.
Si, totusi, nu pot sa nu ma minunez de fiecare data cand baietii astia care ne cer voturile din vreme-n vreme isi contrazic propriile spuse - la care, atentie, nu i-a obligat si nu ii obliga nimeni niciodata - prin alte spuse ori chiar prin gesturi concrete, intr-un interval de doar cateva zile. Dom'le, e pur si simplu incredibil! Cu aceeasi seninatate, cu acelasi zambet larg afisat pe buze, cu.... Doamne, Dumnezeule! Iata cateva exemple, pescuite dintre "realizarile" de astazi ale alesilor nostri.
Nu e o saptamana de cand, dupa iesirea oficiala a ministrilor PNL din guvern, socialistii botosaneni Dolineaschi si Portariuc au declarat in repetate randuri ca spera ca, la Botosani, sa poata continua colaborarea cu liberalii. Mi-e sila sa mai caut declaratiile facute atunci de cei doi, repetate cu orice prilej de alti pesedisti, dar sunt convins ca va amintiti foarte bine de clamarea "deschiderii", "amicitiei", "prieteniei" chiar, catre "colegii liberali". Si? Ce FACE azi acelasi Portariuc? Pur si simplu ii taie toate atributiile vicelui PNL Catalina Lupascu, adica exact celei care fusese mandatata de partidul ei sa discute apropierile politice din consiliul local, post-USL! Uluitor! Dom'le, cateva zile au trecut, nici macar o saptamana, atat! Te lasa pur si simplu fara cuvinte ceea ce fac astia!
Nici ceilalti, liberalii nu-s cu mult mai consecventi sau, daca preferati, si ei uita de la mana pana la gura tot ceea ce lanseaza pe piata (cerand, de fiecare data, sa fie luati in serios!). Cat a trecut de vineri incoace? Cateva zile si anume zile de week-end, cand oricum nu se intampla nimic semnificativ. Ei bine, vineri, presedintele PNL Florin Turcanu a enuntat fara sa clipeasca faptul ca partidul nu va mai face nicio alianta, ca s-au saturat cu totii de aliante, dupa experienta cu PSD-ul. Buuuun. Ce zice astazi vicepresedintele Sorescu? Pai, iata ce (am citatul la indemana ca-i extrem de proaspat...): "Voi propune partidelor sa facem Alianta pentru Botosani". Bai, frate, voi sunteti oameni seriosi? N-aveti tinere de minte sau care-i faza, ca nu mai inteleg absolut nimic???
Nu mai trec la acelasi capitol ne-confirmarea "informatiei" intens vehiculate privind accederea in noul Guvern Ponta a botosaneanului Andrei Dolineaschi, care, chipurile, este secretarul general national al PSD-ului... Asta e, pana la urma, perfect de inteles pentru oricine percepe corect caile nefiresti prin care a fost aburcat - fara niciun fundament real, iata! - Dolineaschi in ierarhia partidului rosu. Cine-l baga pe el in seama, pe bune, la centru? Mazare? Dragnea? Vanghelie? Oprisan? Hai, dom'le, ce dracu'...
Una peste alta, cel mai greu e sa-ti reprimi senzatia de voma dupa ce vezi ce mizerie colcaie in politichia noastra cea de toate zilele! Mai ramane ca acum, dupa ce mult ravnita ruptura a USL-ului s-a produs, sa se trezeasca si pedelistii ca fac nazuri si ca vor sa negocieze de pe pozitii de forta cine stie ce functii la nivel local, jongland intre PSD si PNL, ca sa avem tot tacamul jegoseniei politice insirate imund pe taraba politicianismului aborigen...
Gata, ajunge, ca-mi mai amintesc si de tradatorii care sunt gata sa-si vanda partidul, colegii, convingerile (sic!), doctrina, totul, pentru un ciolan mai gras de ros si zau ca ma ia cu spasme in stomac!
la 20:17 Niciun comentariu: Linkuri de întoarcere către această postare
Etichete: ALIANTE, ANDREI DOLINEASCHI, ATRIBUTII, CATALINA LUPASCU, FLORIN TURCANU, GHEORGHE SORESCU, GUVERNUL PONTA, OVIDIU PORTARIUC, PDL, PNL, PSD, USL
Lume, lume, Niemann, lume, neamtul adus de Porty ca sa ne invete cum se face administratie, mai are, cica, mult de-nvatat de la noi la capitolul asta. Omul a spus cu maxima sinceritate ca a fost dat pe spate de democratia data la maxim din ultima sedinta de CL, pesemne fiindca n-a intalnit-o pe unde-a mai mers el in aceasta viata, carevasazica prin China, Vietnam si Etiopia. De Germania, ce sa mai vorbim? Nu s-a pomenit vreodata in istoria tuturor nemtilor de pe planeta vreo sedinta de consiliu care sa contina momente artistice atat de reusite, cu bani insirati pe masa, pentru a putea plange lumea cu foc si jale de grija vreunui "polizei" caruia-i ghioraie matele de foame, ori care sa se soldeze cu atatea procese penale pentru insulta si calomnie, ca la Botosani.
Fapt pentru care Nima-n lume, pardon, Herr Niemann si atat si-a recunoscut cu fair play limitele: "Desi eu am venit aici pentru a va invata anumite lucruri, trebuie sa accept faptul ca, in primul rand, eu am ceva de invatat de la dumneavoastra". Ceea ce, unu la mana, nu-i nicio revelatie, fiindca nimenea nu se astepta la cine stie ce miracole scoase din palaria (model anii '50) a mosnegutului de 80 de ani si, doi la mana, vestita "democratie originala" romaneasca nu poate lasa indiferent pe niciun observator venit de aiurea!
Asa, ca sfat pentru batranelul neamt, ca sa nu se faca chiar de toata rusinea pe aceste meleaguri, poate-ar fi bine sa arunce timid cate-o privire prin birouasele lui Ovidelu' si Cosminel si, dupa ce se lamureste asupra performantelor uluitoare pe care le ating juniorii socialisti, zi de zi, la solitaire, sa le faca niscaiva recomandari calduroase, legate de strasnicele concepte nemtesti de "arbeit" si "disziplin".
Etichete: ADMINISTRATIE, COSMIN ANDREI, OVIDIU PORTARIUC, SEDINTA DE CONSILIU, ULRICH NIEMANN

References: In fine
In fine
 ICCJ 
in fine
In fine
in fine